প্যালিওজোয়িক
প্যালিওজোয়িক (অথবা প্যালেওজোয়িক) মহাযুগ (; গ্রীক শব্দ palaios- প্যালিওস (παλαιός), “প্রাচীন” এবং zoe- জোয় (ζωή), “জীবন” থেকে এসেছে, অর্থ “প্রাচীন জীবন” ) এবং এটি ফ্যানারোজোয়িক অধিযুগের তিনটি ভূতাত্ত্বিক মহাযুগের মধ্যে সর্বাপেক্ষা প্রারম্ভিক মহাযুগ। এটি ফ্যানারোজোয়িক অধিযুগের সর্বাপেক্ষা দীর্ঘ মহাযুগ যার ব্যাপ্তি ছিল ৫৪১ মিলিয়ন বছর পূর্ব হতে ২৫১.৯০২ মিলিয়ন বছর পূর্ব পর্যন্ত এবং এটি ছয়টি ভূতাত্ত্বিক যুগে বিভক্ত (প্রাচীনতম হতে নবীনতম): ক্যাম্ব্রিয়ান, অর্ডোভিশিয়ান, সিলুরিয়ান, ডেভোনিয়ান, কার্বনিফেরাস এবং পার্মিয়ান। প্যালিওজোয়িক মহাযুগ প্রোটেরোজোয়িক অধিযুগের নিওপ্রোটেরোজোয়িক মহাযুগের পরে আসে যেটা আবার মেসোজোয়িক মহাযুগের পরে আসে।
ফ্যানারোজোয়িক
ফ্যানারোজোয়িক তিনটি মহাযুগে বিভক্ত: প্যালিওজোয়িক, মেসোজোয়িক এবং সিনোজোয়িক, যেগুলি আবার ১২ টি যুগে বিভক্ত হয়েছে। প্যালিওজোয়িকের অন্যতম বৈশিষ্ট্য হল মৎস্যকুল, উভচর এবং সরিসৃপের উথান। মেসোজোয়িকে সরিসৃপের প্রাধান্য ছিল এবং এর অন্যতম বৈশিষ্ট্য ছিল স্তন্যপায়ী প্রাণী, পাখি এবং বিখ্যাত ডাইনোসরের বিবর্তন। সিনোজোয়িককে স্তন্যপায়ী প্রাণীর যুগ বা অধিক সাম্প্রতিকভাবে মানুষের যুগও বলা হয়।